جمعية النهضة العلمية والثقافية ـ جيزويت القاهره

ابتدت جمعية النهضة العلمية والثقافية" جزويت القاهرة" سنة 1998 على ايد نخبة من المثقفين وبعض من الآباء اليسوعيين فى حى الفجالة رمسيس. الجمعية بتشتغل فى الثقافة والفنون. تضم شوية مدارس زى السينما والمسرح الاجتماعى و الرسوم المتحركة ومدرسة للعلوم الانسانيه. مكان الجمعية هو استديو ناصيبيان أقدم ستوديو سينما فى مصر. و هو دلوقتى مسرح ناصيبيان اللى أسسه الأرمنى هرانت ناصيبيان. برأس الجمعية الأب وليم سيدهم اليسوعي، ويديرها الكاتب سامح سامى.

 أهداف الجمعيه 
تهتم جمعية النهضة العلمية والثقافية - جيزويت القاهرة اهتماماً بالغاً بثقافة الصورة كأداة قوية التأثير فى عملية التنمية، لما ليها من قدرة سحرية على الرسوخ فى أذهان ومخيلات الناس، مهما تنوعت ثقافتهم ودرجات وعيهم

تأسست جمعية النهضة العلمية والثقافية - جيزويت القاهرة سنة 1998 برقم 4499 القاهرة بمبادرة من الأباء والأخوة اليسوعيين "الجيزويت" وبعض الشخصيات العامة من المسلمين والمسيحيين المهمومين بقضايا الوطن الثقافية والمدنية والفنية، و غيرها من القضايا اللى تهم المصريين جميعاً

وتنطلق الجمعية من من دور الثقافة فى تنمية الانسان على مختلف الأصعدة، وتربط الجمعية بين الابداع واظهار الطاقات الكامنة فى الانسان المصري، ونظراً لوجود أنشطة سابقة على انشاء الجمعية فقد سعى المؤسسون الى اضفاء المشروعية القانونية والمؤسسية على دى الأنشطة لضمان استمراريتها وتفاعلها مع المجتمع

الجمعية مقرها الرئيسى فى منطقة الفجالة وتحديدًا فى مقر
ستوديو سينمائى أنشئ فى الثلاثينات اسمه “ناصيبيان” و كان من أهم ستوديوهات
مصر، اتصور فيه اكتر من 140 فيلم منهم: باب الحديد، الحفيد، شفيقة ومتولي، و أفلام
كثيرة لأنور وجدى واسماعيل ياسين وعادل امام وغيرهم.

الجمعية هدفها الأساسى الارتقاء بالفنون و أن يكون من حق
الجميع أنهم يتعلموا السينما والكتابة والمسرح والمزيكا والتصوير بكل أنواعه وده
منفىالورش اللى بـ تقدمها الجمعية على مدار السنة -بدون مقابل- وبـ تستعين
أحيان بفنانين عالميين فى تدريب المشتركين، ومن أشهر ورش الجمعية “مدرسة
السينما” اللى خرجت اكتر من دفعة بعضهم بـ يشتغل الايام دى فى السينما
والتليفزيون، ومنفىالورشة دى تقدر تتعلم كل شيء فى السينما فى 6 شهور، وفي
نهاية الورشة هـ تقدر تصنع فيلم روائى قصير بنفسك بعد ما تكون تعلمت الكتابة والاخراج
والمونتاج وهندسة الصوت والجرافيك.

كمان الجمعية مشهورة بمهرجان سنوى اسمه
“الفجالة” بـ يتكلم عن منطقة الفجالة اللى عمرها زاد عن 100 سنة، ومن
خلال المهرجان ده بـ يتم عمل معارض للفن التشكيلى والفوتوغرافيا، وعرض أفلام
تسجيلية ووثائقية مستقلة، وحفلات كورال وغناء، وكمان بـ يتم عرض بعض الأفلام العالمية
-اللى اخدت جوايز عالمية- فى قاعة السينما الموجودة جوه الجمعية، و أحيان بـ
يتم عمل ندوة بعد الفيلم بحضور نقاد وكتاب سينما بـ يناقشوه.

 سايت 
http://www.jesuiteg.com/cairo/default_ar

تصنيف:ثقافه